GPSC ปิดบวก 5.26% สูงสุดนับตั้งแต่เข้าตลาดฯ-โบรกชี้กำไรปี 60-61 โตแกร่ง
GPSC ปิดบวก 5.26% สูงสุดนับตั้งแต่เข้าตลาดฯ-โบรกชี้กำไรปี 60-61 โตแกร่ง โดยหุ้นปิดตลาดวันนี้(25 ธ.ค.) ที่ระดับ 70.00 บาท บวก 3.50 บาท หรือ 5.26% ด้วยมูลค่าซื้อขาย 876.64 ล้านบาท ราคาหุ้นทำนิวไฮในรอบ 2 ปี 7 เดือน  นับตั้งแต่เข้าตลาดเมื่อวันที่ 18 พ.ค.58
26 ธ.ค. 2560

ผู้สื่อข่าวรายงานว่า บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ปิดตลาดวันนี้(25 ธ.ค.) ที่ระดับ 70.00 บาท บวก 3.50 บาท หรือ 5.26% ด้วยมูลค่าซื้อขาย 876.64 ล้านบาท ราคาหุ้นทำนิวไฮในรอบ 2 ปี 7 เดือน  นับตั้งแต่เข้าตลาดเมื่อวันที่ 18 พ.ค.58

บล.ซีไอเอ็มบี ระบุว่า แนวโน้มการเติบโตของกำไรปี 61-62 ยังคงแข็งแกร่งจากสองโครงการ คือ IRPC-CP SPP ในเดือน ก.ย.60 และ XPCL ในเดือน ต.ค. 62
ขณะที่ IRPC-CP เฟส 2 ได้เริ่มขึ้นในเดือน ก.ย.60 ด้วยอัตรากำลังการผลิตที่ 95% คาดว่าปี 61 จะมีอัตราการดำเนินงาน (operating rate) ในระดับที่สูง เนื่องจากอัตรากำลังผลิตที่สูงของโรงกลั่น IRPC เนื่องจากการก่อสร้างโรงไฟฟ้าพลังน้ำ XPCL แล้วเสร็จไป 86% เชื่อว่าความเสี่ยงในการเริ่มดำเนินงานได้ลดลงและโครงการน่าจะเริ่มใน เดือน ต.ค. 62 ตามที่ตั้งใจไว้
ทั้งนี้ ประมาณการกำไรที่สูงในปี 2561 และคาดว่า ROE จะปรับตัวดีขึ้นเป็น 10.9% ใน 2562 ขับเคลื่อนจากโครงการ IRPC-CP และ XPCL ที่มีมาร์จิ้นสูง
 
บล.เมย์แบงก์ กิมเอ็ง (ประเทศไทย) ระบุในบทวิเคราะห์ว่า GPSC จับมือ NNCL พัฒนาโซลาร์รูฟท็อป-สมาร์ทกริดในนิคมฯ นวนคร คาดปี 61 ติดตั้ง 2.50-2.70 MW ทุ่มงบ 2 พันล้านลุยติดตั้งครบ 50 MW พร้อมอัดฉีดงบ 50 ล้านเหรียญสหรัฐ เพื่อสร้างโรงงานผลิตแบตเตอรี่ คาดเริ่มผลิตได้ปี 62 ล่าสุดข่าวดีโซลาร์ฟาร์มญี่ปุ่นโครงการแรก COD แล้ว 20.80 MW
ทั้งนี้จากประเด็นดังกล่าว บล.เมย์แบงก์ กิมเอ็ง (ประเทศไทย) มีมุมมองเชิงบวกเล็กน้อยต่อข่าวนี้ โครงการในนิคมของ NNEG เป็น Upside ที่ยังไม่ถูกรวมไว้ในประมาณการ แม้การลงทุนร่วมกับบริษัท นวนคร จำกัด (มหาชน) หรือ NNCL ในการทำ Solar บนหลังคา จะเริ่มต้นทำโครงการต้นแบบ ขนาด 2.5-2.7 MW ถือว่ามีขนาดเล็ก เทียบกับ GPSC ที่ปัจจุบันมีกำลังการผลิต 1,530 MW แต่มีการลงทุนก่อสร้างโรงไฟฟ้า Co-Gen เพื่อขายให้ลูกค้าในนิคมฯ เพิ่มเติม ตามข่าวระบุขนาดโรงไฟฟ้าจะอยู่ที่ 60 MW แนะนำถือ